

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. május 26.-i rendes ülésére**

|  |
| --- |
| **Tárgyalandó napirend:**  **Autóbusvárók hirdető felületeinek hasznosítása** |

**A napirendet tárgyaló ülés dátuma**: **2025.05.26.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK: ----**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

A JCDecaux jogelődje a Multireklám Zrt., illetőleg Telki Község Önkormányzata között **2006. decemberében** Telki közigazgatási területén található 8 db **utasváró telepítésére és üzemeltetésére irányuló megállapodás** jött létre, amelynek utolsó módosítása az új rendelkezésekkel egységes szerkezetbe foglaltan 2024. február 25. napján került aláírásra, amely alapján a Megállapodás időtartamát 1 évvel, 2025. február 25. napjáig meghosszabbították.

A Polgármesteri Hivatal 2025. január 15-én írásban jelezte a JCDecaux Hungary Zrt. felé, hogy a szerződéses jogviszony lejártára tekintettel kezdeményezi a hosszú távú szerződéses feltételek újratárgyalását.

A 2025. február 12. napján történt személyes egyeztetésen a cég képviselői jelezték önkormányzatunk felé, hogy a hosszú távú együttműködés kérdésében a tulajdonosi képviselettel kell egyeztetniük.

2025. március 14-én a JCDecaux képviselői jelezték, hogy a tulajdonosi képviselet a hosszútávú szerződéskötést nem engedélyezi, mivel a megtérülési ráta nem éri el a szükséges szintet. Kockázatos szerződéskötésként elutasították a tervezetet.

A JCDecaux javaslata az, hogy a tavaly egy évre kötött megállapodást felhasználva, egy évente megújuló megállapodást kössenek Önkormányzatunkkal.

Telki, 2025. május 13.

Deltai Károly

polgármester

**Határozati javaslat**

**Telki Község Önkormányzat képviselő-testületének**

**…/2025. (V…….) Önkormányzati határozata**

**Autóbuszvárók hirdető felületeinek hasznosítása**

Telki község Önkormányzat képviselő-testülete úgy határozott, hogy a Telki közigazgatási területén található 8 db utasváró telepítésére és üzemeltetésére határozott időre- egy évre szóló - megállapodást köt a JCDecaux Hungary Zrt.

Felhatalmazza a polgármestert a megállapodás aláírására.

Határidő: azonnal

Felelős: polgármester